Temeljem članka 10. stavak (2) Zakona o proračunu institucija Bosne i Hercegovine i međunarodnih obveza Bosne i Hercegovine za 2023. godinu („Službeni glasnik BiH“, broj 22/23), članka 3. stavak (1) i članka 4. stavak (5) Odluke o načinu korištenja bespovratnih sredstava Ministarstva za ljudska prava i izbjeglice Bosne i Hercegovine za 2023. godinu koju je Vijeće ministara Bosne i Hercegovine usvojilo na 19. sjednici održanoj 25.07.2023. godine, Ministarstvo za ljudska prava i izbjeglice Bosne i Hercegovine objavljuje

**JAVNI POZIV**

**za dodjelu Granta podrške jedinicama lokalne samouprave za implementiranje**

**Politike o suradnji sa iseljeništvom**

## 1. Namjena granta

U cilju potpore jedinicama lokalne samouprave za implementiranje Politike o suradnji s iseljeništvom („Službeni glasnik BiH“, broj 38/17), sredstva u iznosu od 80.000,00 KM osigurana u proračunu Ministarstva za ljudska prava i izbjeglice Bosne i Hercegovine (u daljem tekstu: Ministarstvo) za 2023. godinu dodjeljuju se za financiranje i sufinanciranje projekata kojim se realiziraju mjere i aktivnosti u svezi sa iseljeništvom:

1. jačanje kapaciteta jedinica lokalne samouprave za suradnju s iseljeništvom, unaprjeđenje kanala komunikacije sa iseljenicima, pružanje boljih lokalnih usluga iseljenicima, informiranje i ostvarivanje prava iseljenika i slično,
2. uspostavljanje novih i unaprjeđenje postojećih informatičko-komunikacijskih i audio-video rješenja (hardver i softver) koja su izravno povezana s implementiranjem projektnih aktivnosti (npr. virtualni matičar, internet stranica, baze podataka itd.),
3. prepoznavanja iseljeništva kao jedne od ključnih ciljnih skupina za razvoj lokalnog turizma, što uključuje i aktivnosti koje će podstaći dolazak što većeg broja turista iz iseljeništva, te aktivnosti na jačanju kapaciteta lokalnih aktera i turističkih radnika s ciljem jačanja svijesti o iseljeničkom turizmu i izradi posebnih turističkih programa za ovu ciljnu skupinu. Nadalje, neophodno je da se promoviraju turistički potencijali lokalne zajednice, naročito nacionalni parkovi, povijesne lokacije, kulturni spomenici, prirodni resursi za planinarenje, rafting i sportsko-rekreacijski turizam, kao i autohtoni domaći proizvodi, pripremaju turistički investicijski projekti i o tome informira iseljeništvo, unaprijedi zadovoljstvo kod iseljenika koji redovno borave u Bosni i Hercegovini, iskoriste resursi iseljeništva u cilju promocije Bosne i Hercegovine i turizma u inozemstvu,
4. razvijanje intenzivnije suradnje s mladim generacijama u iseljeništvu i njihovog vezivanja za mjesta podrijetla (učenje maternjeg jezika, edukativni turizam za mlade u cilju upoznavanja zemlje podrijetla, studentska praksa za mlade, volontiranje i slično),
5. transfer znanja i novih tehnologija iseljeništva u svrhu ekonomskog razvoja i razvoja ljudskog kapitala,
6. promociju lokalnih razvojnih potencijala uz sudjelovanje iseljeništva.

Sve projektne aktivnosti financirane grantom **moraju biti provedene na području Bosne i Hercegovine**.

**2. Korisnici granta**

Pravo na podnošenje projektnih prijedloga za dodjelu grant sredstava imaju isključivo jedinice lokalne samouprave u Bosni i Hercegovini, uključujući i Brčko distrikt Bosne i Hercegovine, kao i više jedinica lokalne samouprave zajedničkim projektom (međuopćinska ili regionalna suradnja).

Podnositelji prijave, prilikom podnošenja projektnog prijedloga, mogu:

a) sudjelovati vlastitim sredstvima;

b) vlastita sredstva udružiti sa partnerima;

i ista moraju biti prikazana u projektnom prijedlogu.

Ukoliko postoje partneri u projektu, svi podnositelji prijave su dužni navesti partnere u projektu (JLS/organizacije iseljeništva i/ili pojedinci u iseljeništvu) i priložiti Izjavu o partnerstvu (Aneks V).

**3. Vrijednost pojedinačnih projekata i sufinanciranje**

Grant potpore jedinicama lokalne samouprave za implementiranje Politike o suradnji sa iseljeništvom u ukupnom iznosu od 80.000,00 KM osiguran je tekućim grantom u okviru proračuna Ministarstva za ljudska prava i izbjeglice Bosne i Hercegovine za 2023.godinu.

Da bi projektni prijedlog mogao biti uzet u razmatranje, isti mora biti sukladan financijskim kriterijima:

- iznos sredstava koji se može dodijeliti po jednom projektnom prijedlogu je do 10.000,00 KM;

- ukoliko se radi o zajedničkim projektima više jedinica lokalne samouprave iznos sredstava koji se može dodijeliti po jednom projektnom prijedlogu je do 20.000,00 KM.

**4. Potrebna dokumentacija za prijavu**

Podnositelj projektnog prijedloga za dodjelu grant sredstava obvezan je priložiti sljedeću dokumentaciju:

1. prijava na Javni poziv i obrazac projektnog prijedloga (Aneks I); podaci o podnositelju/podnositeljima projektnog prijedloga (Aneks I-1)

b) obrazac za plan aktivnosti (Aneks II),

c) obrazac za proračun projekta (Aneks III),

d) obrazac za logički okvir (Aneks IV – za projekte veće od 15.000 KM),

e) izjava o partnerstvu, u slučaju zajedničkog projekta (Aneks V),

f) ugovor s bankom o otvaranju transakcijskog računa (ovjerena preslika)

g) potvrda poslovne banke da je transakcijski račun aktivan (ne starija od dana

 objavljivanja Javnog poziva).

Obrasci od a) do e) moraju biti popunjeni, potpisani i ovjereni od strane odgovorne osobe podnositelja projektnog prijedloga.

**5. Evaluacija, bodovanje i rangiranje**

1. **Odabir korisnika granta**

Evaluaciju pojektnih prijedloga vrši Povjerenstvo za odabir korisnika grant sredstava iz članka 13. Odluke o načinu korištenja bespovratnih sredstava iz Ministarstva za ljudska prava i izbjeglice za 2023. godinu.

1. **Opći uvjeti**

Prije nego što započne ocjenjivanje projektnog prijedloga, vrši se otvaranje pristiglih prijava i provjerava se da li dostavljeni projektni prijedlog ispunjavaju sljedeće opće uvjete:

a) prijava mora biti dostavljena u roku propisanom u Javnom pozivu,

b) prijava mora biti dostavljena na propisanim obrascima,

c) svi obrasci moraju biti potpisani i ovjereni,

d) prijava mora sadržavati svu obveznu dokumentaciju.

Projektni prijedlog koje ne ispunjava opće uvjete bit će odbačen

 **(3) Osnovni kriteriji za vrednovanje i evaluacija projektnog prijedloga**

Projektni prijedlog mora ispunjavati slijedeće osnovne kriterije:

a) prijedlog projekta mora biti usklađen sa namjenom grant sredstava utvrđenom u članku 4. stavak (5) Odluke o načinu korištenja bespovratnih sredstava iz Ministarstva za ljudska prava i izbjeglice za 2023. godinu,

b) projektni prijedlog mora biti podnesen na propisanim obrascima (Aneksi I do V) koji su objavljeni na internet stranici Ministarstva,

c) projektni prijedlog mora naznačiti rodni aspekt projektnog prijedloga,

d) implementiranje projekta ograničena je na razdoblje od 12 mjeseci, s tim da se uz obrazloženi zahtjev može produžiti rok za implementiranje,

e) proračun projektnog prijedloga ne može prelaziti maksimalni iznos koji se dodjeljuje po jednom projektnom prijedlogu,

f) projektni prijedlog mora doprinositi realiziranju ciljeva Politike o suradnji s iseljeništvom,

g) projekt ne smije sadržavati neprihvatljive troškove u koje spadaju:

1) dugovanja i rezerve za gubitke ili dugovanja;

2) dugovanja po kamati;

3) stavke već financirane u sklopu nekog drugog projekta;

4) kupovina i iznajmljivanje zemljišta i postojećih zgrada;

5) troškovi režija (voda, struja, grijanje, internet i sl);

6) troškovi lizinga;

7) porezi i carinski troškovi;

8) kupovina korištene opreme;

9) troškovi jamstava i slični izdaci;

10) kreditiranje trećih osoba i sl;

11) studijske posjete, uz izuzetak da se mogu financirati iz vlastitih sredstava;

12) kupovina vozila.

Projektni prijedlog koje ne ispunjava osnovne kriterije bit će odbijen.

1. **Evaluacijski kriteriji i način bodovanja**

Projektni prijedlog koji ispunjava gore navedene osnovne kriterije vrednuju se sukladno četiri evaluacijska kriterija:

a) kvalitet predloženog projekta,

b) proračun i održivost projekta,

c) institucionalni kapaciteti podnositelja projekta,

d) prepoznate prednosti i dodatni kriteriji.

Prednosti i dodatni kriteriji se smatraju: postojanje partnerstva sa iseljeništvom, partnerstvo dvije ili više jedinica lokalne samouprave, povezanost projekta sa lokalnim razvojnim prioritetima i osigurano sufinanciranje projekta.

Evaluacijski kriteriji su podijeljeni na kategorije i podkategorije, gdje se svaka podkategorija boduje u rasponu od 1 do 5 pri čemu je: 1 = loše, 2 = zadovoljavajuće; 3 = dobro, 4 = vrlo dobro; 5 = odlično prema sljedećem obrascu:

|  |  |
| --- | --- |
| **Evaluacijski kriteriji:** | **Maksimalan broj bodova** |
| a) Kvalitet predloženog projekta | 40 |
| b) Proračun i održivost projekta | 30 |
| c) Institucionalni kapaciteti podnositelja projekta | 20 |
| d) Prepoznate prednosti i dodatni kriteriji | 10 |
| **Ukupno:** | **100** |

Detaljan obrazac za bodovanje je sastavni dio Poslovnika o radu Povjerenstva za ocjenu projekata iz članka 13. Odluke o načinu korištenja bespovratnih sredstava.

**6. Obavijest o rezultatima**

Odluku o dodjeli grant sredstava donosi Vijeće ministara BiH i biće objavljenja u „Službenom glasniku BiH“ i na internet stranici Ministarstva za ljudska prava i izbjeglice BiH.

Nadležni sektor Ministarstva za ljudska prava i izbjeglice BiH će obavijest o rezultatima odabira projektnih prijedloga kao i obavijesti o eventualnom odbacivanju ili odbijanju projektnih prijedloga dostaviti svim podnositeljima prijava.

**7. Izvještavanje**

Korisnici grant sredstava za potporu jedinicama lokalne samouprave za implementiranje Politike o suradnji sa iseljeništvom narativno i financijsko izvješće o utrošku dodjeljenih sredstava dostavljaju Ministarstvu za ljudska prava i izbjeglice BiH sukladno čl. 18 st (1) i (3) Odluke o načinu korištenja bespovratnih sredstava Ministarstva za ljudska prava i izbjeglice za 2023. godinu najkasnije 30 dana po okončanju projektnih aktivnosti.

**8. Način podnošenja prijave**

Sve prijave moraju biti dostavljene na jednom od službenih jezika u BiH, blagovremeno i na propisanim obrascima koji su sastavni dio Odluke o načinu korištenja bespovratnih sredstava Ministarstva za ljudska prava i izbjeglice za 2023. godinu, uključujući sve obvezne dokumente i privitke navedene u točki 4. ovog javnog poziva.

Prijave se podnose osobno ili putem preporučene pošte, u zatvorenoj kuverti na adresu:

**Ministarstvo za ljudska prava i izbjeglice BiH, Trg Bosne i Hercegovine broj 3. 71 000 Sarajevo**

sa naznakom:

**NE OTVARAJ**

**„Javni poziv za dodjelu Granta potpore jedinicama lokalne samouprave za implementiranje**

**Politike o suradnji sa iseljeništvom“.**

**9. Krajnji rok za podnošenje prijava**

Rok za podnošenje prijava je 21 dan od dana objavljivanja Javnog poziva na web stranici ministarstva i obavijesti o objavi Javnog poziva u tri dnevna lista koji se distribuiraju na cijelom području Bosne i Hercegovine. Nepotpune i neblagovremene prijave neće biti razmatrane.

**10. Dodatne informacije**

Sva dodatna pitanja u svezi Javnog poziva se mogu dostaviti putem elektronske pošte, najkasnije 7 dana do isteka roka za podnošenje projektnog prijedloga, sa jasno naznačenim nazivom Javnog poziva u predmetu poruke i to na sljedeću e-mail adresu: selma.cvorak@mhrr.gov.ba

**11. Indikativni vremenski okvir**

Predviđeni indikativni vremenski okvir za okončanje procesa zaprimanja prijava je sljedeći:

|  |  |
| --- | --- |
| **AKTIVNOST** | **DATUM** |
| Objavljivanje Javnog poziva | 01.09.2023. godine |
| Krajni rok za dodatne upite i pojašnjenja | 16.09.2023. godine |
| Krajnji rok za podnošenje prijava | 22.09.2023. godine |

**12. Sastavni dio ovog Javnog poziva su:**

* Odluka o načinu korištenja bespovratnih sredstava Ministarstva za ljudska prava i izbjeglice Bosne i Hercegovine za 2023. godinu sa Aneksima I, II, III, IV i V.